《红蜻蜓》
元代·瞿佑

蝶粉蜂黄气正骄，爱渠款款集兰苕。翅攒霜叶飞难定，目聚灯花燄未消。

偷咀仙霞传秘诀，戏涂猩血点纤腰。写生好倩毗陵笔，浓蘸胭脂上软绡。

作者简介：瞿佑（一作祐）（1341－1427）字宗吉，自号存斋，钱塘人。洪武初以荐历宜阳训导、迁周府长史。永乐间以诗祸谪戍保安，洪熙元年放归。著有《香台集》、《乐府遗音》、《剪灯新话》等。